בית החולים אלישע

בית החולים אלישע הוא בית חולים פרטי השוכן במרכז הכרמל בחיפה. בית החולים נפתח ב-31 במאי 1949, ביוזמת ד"ר בן-ציון הירשוביץ (הראל) (ממייסדי בית חולים אסותא בתל אביב) ובתכנונו של זאב רכטר. חצי מבעליו של בית החולים היו רופאיו ושאר המימון הגיע מאחיו של הירשוביץ. בית החולים נוהל במשך 40 שנה על ידי יעקב אלמגור, ואחר כך על ידי גיורא וינטרשטיין. עם הקמתו היו במבנה בית החולים שתי קומות ובהן 72 מיטות אשפוז, ובשנת 1976 הוקמה קומה נוספת ומספר המיטות גדל ל-104. ב-1997 הושלמה הקמתו של בית האבות "מגדלי אלישע" בצמידות לבית החולים. בשנת 2013 הוגשו כתבי אישום נגד חמישה אחים בבית החולים, על התעללות בחולה חסרת ישע שאושפזה במחלקת פגועי ראש, ונגזרו עליהם 6 עד 13 חודשי מאסר. באפריל 2014 אושפז בבית החולים גנאדי קרנס, ראש עיריית חרקוב שבאוקראינה, שנורה כחלק מניסיון התנקשות. נכון ל-2014, יש בבית החולים למעלה מ-140 מיטות אשפוז. בבית החולים פועלים שמונה חדרי ניתוח, אגף אשפוז כירורגי כללי, הכולל מחלקת נשים, מחלקה אורולוגית, מחלקה אורתופדית, ניתוחי לב, מרכז שיקום למאושפזים לאחר תאונות דרכים, פגיעות נאורולוגיות ופנימיות, ומחלקת פגועי ראש, וכן מרפאה לכירורגיה פלסטית, יחידת פיזיותרפיה, יחידת ריפוי בעיסוק, מכון גסטרואנטרולוגי, יחידה להפריה חוץ גופית, מכון דיאליזה, מכון רנטגן ואולטרא-סאונד ומעבדות. בשנת 1990 רכש איש העסקים גד זאבי את השליטה בבית החולים, בשותפות עם מנהל בית החולים גיורא וינטרשטיין, מידי יעקב אלמגור ואסא הראל, בנו של המייסד בן-ציון הראל. בשנת 1996 רכש זאבי מניות נוספות בבית החולים, לפי שווי של כ-20 מיליון דולר, והחזיק 97% מהבעלות. במרץ 1999, רכש גם את מרכז רפואי חורב בחיפה. ב-2003 נפתחה שלוחה של בית החולים ב"סיטי סנטר", מרכז קניות ומשרדים במושבה הגרמנית בחיפה, בבעלותו של זאבי. ביוני 2017 רכשה רשת בתי החולים הפרטית נארא, שבשליטת איש העסקים צביקה בארינבוים, את פעילות בית החולים מידי זאבי (מבנה בית החולים נשאר בבעלותו של זאבי). באוקטובר 2017 מכר בארינבוים את השליטה בנארא לקופת חולים מאוחדת, אולם השלמת המכירה התעכבה כשנה וחצי בשל התמהמהותו של סגן שר הבריאות יעקב ליצמן במתן אישור למהלך. אתר האינטרנט הרשמי של בית החולים אלישע ש. רפפורט, בית החולים "אלישע" בכרמל חוגג את הבר-מצווה שלו, מעריב, 3 ביוני 1962 נתן אקסלרוד, פתיחת בית החולים אלישע (1949), אוסף יומני כרמל באתר YouTube ‏ נפתח בית החולים אלישע בחיפה, הַבֹּקֶר, 1 ביוני 1949 שמעון ראם, מצבות מספרות בחיפה, עמ' 94 מי מפחד מרפואה פרטית, מעריב, 29 בינואר 1986 מאת שי שלו, ‏מירג': רווחים חבויים בהר הכרמל או שוב "זאב, זאב", באתר גלובס, 24 בדצמבר 1996 קובי מנדל‏, "התעללות גופנית ונפשית": האחים שהיכו הואשמו, באתר וואלה, 23 באוקטובר 2013 נעה שפיגל, 6 עד 13 חודשי מאסר נגזרו על המטפלים שהורשעו בתקיפת צעירה בתרדמת בבית החולים אלישע, באתר הארץ, 26 בפברואר 2015 טלי קרופקין ואלי אשכנזי, ראש העיר היהודי מאוקראינה שנורה מטופל בחיפה; מצבו קשה אך יציב, באתר הארץ, 29 באפריל 2014 ראובן בן-צבי, קבוצת משקיעים רכשה את בית החולים אלישע בחיפה, מעריב, 2 באוגוסט 1990 דוד חיון, ‏גד זאבי רוכש את מרכז רפואי חורב בחיפה ממשקיעים מדרום-אפריקה, באתר גלובס, 25 במרץ 1999 חיפה: ביה"ח אלישע שכר 3,000 מ"ר בסיטי סנטר בכ-36 אלף דולר בחודש, באתר הארץ, 8 בפברואר 2003 שי שלו, ‏בארינבוים רכש את ביה"ח אלישע בחיפה בכ-180 מיליון שקל, באתר גלובס, 20 ביוני 2017 רוני לינדר, העסקה שתחזק את קופת חולים מאוחדת, אבל תחליש את הרפואה הציבורית, באתר הארץ, 17 באוקטובר 2017 הילה ויסברג, ‏ליצמן מתמהמה - ומאוחדת לא יכולה להשלים את רכישת השליטה ברשת נ.א.ר.א, באתר גלובס, 22 בינואר 2019